सौराठ में मिथिला पेंटिंग प्रशिक्षण केंद्र की स्‍थापना में अहम भूमिका निभाने वाले जदयू के राष्‍ट्रीय महासचिव संजय कुमार झा कहते हैं कि हमारी मेधा, संसाधन, सांस्कृतिक धरोहर, विशिष्टता और पहचान आदि ही हमारा संबल है। सिर्फ इस बूते ही मिथिला आगे हो सकता है। इसके संरक्षण, संवर्द्धन के लिए सरकार सजग रहे। नियमित अंतराल पर उसका ध्यान आकृष्ट कराया जाय। एक सजग स्थानीय नेतृत्व की आवश्यकता है जो अपनी क्षेत्रीय विशिष्टताओं, आवश्यकताओं को दिल से महसूस कर सके। दिमाग से उसकी रूपरेखा बना, दिल्ली-पटना में सक्षम तरीके से रख सके। सिर्फ इतनी सजगता से मिथिला की अपनी अलग पहचान बनी रह सकती है।